Saya mau tau Bidang Syariah dari Islam di Asia Tenggara. Jelaskan dalam bahasa melayu

Dalam bidang syariah, pengaruh Syiah agak sukar dipastikan. Menurut Wan Muhammad Saghir Abdullah, pasti bahawa ketika pertama masuknya Islam di Nusantara ia menurut mazhab Syafi`i, malahan ada lagi aliran-aliran lain seumpama mazhab Syiah dan sebagainya.

Menurut setengah pengkaji, aliran Syiah pernah menguasai Kerajaan Kuntu/Kampar di Minangkabau Timur sepanjang abad ke-5H/11M hingga ke-7H/13M.

Prof. S.H. Nasr mengakui bahawa di antara hukum-hukum Syiah yang berbeza dengan hukum-hukum mazhab Sunni adalah dalam soal pembahagian pusaka yang menurut ajaran Syiah dalam kes tertentu pihak wanita mewarisi lebih banyak jumlahnya jika dibandingkan dalam hukum Sunni tetapi dalam hal ini, tidaklah dapat dipastikan pengaruh Syiah dalam sistem hukum di Minangkabau itu.

Pada abad ke-11H/17M, Sayyid Husayn al-Faradz dari kalangan pengikut Ahmad bin `Isa al-Muhajir telah membawa Hukum Kanun 99 Perak dan digunakan oleh keturunannya sejak menjadi menteri di Perak dan oleh beberapa generasi selepasnya.

Kitab yang mengandungi hukum tersebut hanyalah semata-mata menjadi buku rujukan yang turut memberikan sumbangan tetapi tidaklah begitu ketara dan menonjol berbanding dengan al-Batiniyyah.

Perlu diingatkan bahawa pemikiran al-Batiniyyah berbeza sama sekali dengan pemikiran Syiah yang sebenar walaupun mungkin dalam beberapa aspek tertentu, ia kelihatan mempunyai persamaan.

Ini disebabkan pengasas al-Batiniyyah iaitu Abu al-Khattab pernah bersekutu dengan Maymun al-Qaddah dan anaknya, `Abd-Allah bin Maymun al-Qaddah dan kedua-duanya dikatakan pernah mengikuti ajaran Ja`far alSadiq, (Imam keenam Syi`ah Imamiyyah Ithna-`Asyariah).

Kesemua sumber Imamiyyah Ithna-`Asyariah dan hampir kesemua sumber Ahl alSunnah mengakui penolakan oleh Imam Ja`far al-Sadiq terhadap Abu al-Khattab.

Kebanyakan pengkaji sejarah kedatangan Islam ke Nusantara mengakui bahawa Islam yang disebarkan di rantau ini dimulakan oleh tokoh-tokoh sufi dalam bentuk pemikiran tasawwuf.

Sejarah juga mengakui bahawa pemikiran al-Batiniyyah telah menyelusup masuk ke dalam aliran-aliran tasawwuf selepas kejatuhan kerajaan Fatimiyyah Syiah Isma`iliyyah di Mesir.

Justeru pemikiran al-Batiniyyah dapat meresap masuk ke dalam pemikiran masyarakat di rantau ini menerusi bentuk tasawwuf kerana ia merupakan kaedah yang paling mudah dan berkesan dalam penyebaran Islam.

Perkembangan sufi yang terawal di Nusantara dipelopori oleh rombongan ulama Mekah yang dipimpin Syaikh `Abd-Allah `Arif, seorang ahli sufi pada abad ke- 6H/12M dan beliau dikatakan orang pertama bertanggungjawab menyebarkan ajaran Syi`ah di Aceh, Kedah dan Patani.

Beliau dikatakan telah menulis dan meninggalkan sebuah kitab tasawwuf falsafah yang mengandungi ajaran-ajaran Syi`ah dengan judul Bahr al-Lahut, dan kitab ini merupakan kitab pertama tiba ke rantau ini berdasarkan tarikh ketibaan penulisnya pada abad ke-6H/12M.

Dalam bidang tasawwuf, menurut S.H.Nasr, fahaman Syi`ah merupakan asas atau punca kepada apa yang kemudiannya dinamakan tasawwuf.

Di antara pengaruh-pengaruh Syi`ah yang agak ketara di Nusantara ialah:

1) Keutamaan `Ali bin Abi Thalib.